CELEX: 62020TN0119
Language: lv
Date: 2020-02-24 00:00:00
Title: Lieta T-119/20: Prasība, kas celta 2020. gada 24. februārī – IN/EASME

8.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 191/19
            
         
      Prasība, kas celta 2020. gada 24. februārī – IN/EASME
      
      (Lieta T-119/20)
      (2020/C 191/26)
      Tiesvedības valoda – franču
      
         Lietas dalībnieki
      
      
         Prasītājs: IN (pārstāvis: L. Levi, advokāts)
      
         Atbildētāja: Mazo un vidējo uzņēmumu izpildaģentūra
      
         Prasījumi
      
      Prasītājs lūdz Vispārējo tiesu:
      
                  —
               
               
                  atzīt prasību par pieņemamu un pamatotu;
               
            
                  —
               
               
                  atcelt 2019. gada 15. aprīļa lēmumu, kuru EASME izpilddirektors ir pieņēmis kā amatpersona, kura ir pilnvarota slēgt darba līgumus (turpmāk tekstā – “AHCC”), un ar kuru tika nolemts nepagarināt prasītāja darba līgumu pēc tā termiņa beigām, proti, pēc 2019. gada 30. aprīļa;
               
            
                  —
               
               
                  atcelt prasītāja 2018. gada novērtējuma ziņojumu, kas tika pabeigts 2019. gada 3. jūnijā;
               
            
                  —
               
               
                  vajadzības gadījumā atcelt 2019. gada 15. novembraAHCC lēmumu par sūdzības noraidīšanu;
               
            
                  —
               
               
                  piespriest atbildētājai atlīdzināt radīto kaitējumu;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza piecus pamatus.
      
                  1.
               
               
                  Ar pirmo pamatu tiek apgalvots, ka esot pieļauts tiesību tikt uzklausītam pārkāpums, kā arī 2019. gada 4. februāra lēmuma “EASME Policy for Management of employment contracts” pārkāpums.
               
            
                  2.
               
               
                  Ar otro pamatu tiek apgalvots, ka neesot ievērots rūpības pienākums.
               
            
                  3.
               
               
                  Ar trešo pamatu tiek apgalvots, ka esot pieļautas acīmredzamas kļūdas vērtējumā.
               
            
                  4.
               
               
                  Ar ceturto pamatu tiek apgalvots, ka esot pieļauts tiesiskās drošības un tiesiskuma, saprātīga termiņa, kā arī labas pārvaldības principa pārkāpums, un neesot ievērots rūpības princips.
               
            
                  5.
               
               
                  Ar piekto pamatu, kas attiecas uz novērtējuma ziņojuma atcelšanu, tiek apgalvots, ka esot pieļautas acīmredzamas kļūdas vērtējumā.
               
            Turklāt prasītājs uzskata, ka par prettiesiskajām darbībām, kuru dēļ tiek prasīta administratīvo aktu atcelšana, esot vainojama vienīgi atbildētāja. Līdz ar to viņš prasa atlīdzināt morālo kaitējumu, kas ir ticis nodarīts ar apstrīdētajiem lēmumiem.